Document ID: 32007R0569

ΚΑΝΟΝΙΣΜΌΣ (ΕΚ) αριθ. 569/2007 ΤΗΣ ΕΠΙΤΡΟΠΉΣ
της 24ης Μαΐου 2007
σχετικά με την τροποποίηση του κανονισμού (ΕΚ) αριθ. 210/2007 για παρέκκλιση από τον κανονισμό (ΕΚ) αριθ. 1282/2006 όσον αφορά τη διάρκεια ισχύος των πιστοποιητικών εξαγωγής με προκαθορισμό της επιστροφής στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 31 παράγραφος 14,
Εκτιμώντας τα ακόλουθα:
(1)
Το άρθρο 8 του κανονισμού (ΕΚ) αριθ. 1282/2006 της Επιτροπής, της 17ης Αυγούστου 2006, για καθορισμό των ειδικών λεπτομερειών εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή στον τομέα του γάλακτος και των γαλακτοκομικών προϊόντων (2), καθορίζει τη διάρκεια ισχύος των πιστοποιητικών εξαγωγής.
(2)
Ως προληπτικό μέτρο, με σκοπό να προστατευθεί ο κοινοτικός προϋπολογισμός από άσκοπες δαπάνες και να αποφευχθεί η κερδοσκοπική εφαρμογή του καθεστώτος επιστροφών κατά την εξαγωγή στον γαλακτοκομικό τομέα, στον κανονισμό (ΕΚ) αριθ. 210/2007 της Επιτροπής (3), προβλέπεται, κατά παρέκκλιση από τον κανονισμό (ΕΚ) αριθ. 1282/2006, ότι πρέπει να λήξει στις 30 Ιουνίου 2007 η διάρκεια ισχύος των πιστοποιητικών εξαγωγής γαλακτοκομικών προϊόντων για τα οποία έχει υποβληθεί αίτηση από την 1η Μαρτίου 2007.
(3)
Από τη στενή παρακολούθηση τόσο της εσωτερικής όσο και της παγκόσμιας αγοράς, προέκυψε ότι είναι δυνατή η σταδιακή επαναφορά μεγαλύτερης περιόδου ισχύος των πιστοποιητικών χωρίς κίνδυνο αποσταθεροποίησης της εύρυθμης λειτουργίας της κοινής οργάνωσης αγοράς. Είναι επομένως σκόπιμο να τροποποιηθεί ο κανονισμός (ΕΚ) αριθ. 210/2007.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 210/2007 αντικαθίσταται από το ακόλουθο κείμενο:
«Άρθρο 1
Κατά παρέκκλιση του άρθρου 8 του κανονισμού (ΕΚ) αριθ. 1282/2006, η διάρκεια ισχύος των πιστοποιητικών εξαγωγής με προκαθορισμό της επιστροφής, για τα οποία υποβάλλονται αιτήσεις έως τις 14 Ιουνίου 2007, όσον αφορά τα προϊόντα που αναφέρονται στο στοιχείο γ) του ανωτέρω άρθρου, λήγει στις 30 Ιουνίου 2007.».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκής Ένωσης.
Εφαρμόζεται από τις 25 Μαΐου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 2007.

Labels: 3
17
15
6